  Наталья Тетерина 6–7 пӧсьтолэзе Можгаын «На крыльях музыки в ночи» этноуй ортчоз. Отчы Россилэн пӧртэм сэрегъёсысьтыз егитъёс, Ижкарысь вузъёсын кунгож сьӧрысь дышетскисьёс дуннеысь калыкъёслэн лулчеберетэнызы тодматскыны люкаськозы. Со сярысь ивортодэтъя «Удмуртия» агентстволы Калыкъёслэн эшъяськон юртысьтызы Можгаысь ӧнерчи, ӵектослэн авторез Марина Змеева вераз. Солэн кылъёсызъя, ужрадлэн валтӥсь ужпумез — Россиысь крезьгуръя, театръя но творчествоя коллективъёслы йӧскалык аспӧртэмлыкъёсъя кылдытэм ужъёссэс возьматыны луонлык сётон. Милям татын луоз «крезьгур — милям ваньбурмы» — со егитъёслы фолк, рок, бард но этно композициос. Милям луоз театръя урам — «Этно-лицедейство». Со милям кармылы туж выль, соин ик со монэ тужгес но тулкымъяськытэ. Но ми кизём со кидысэз. Со пӧрмиз ке, ми сое паськытатом Марина Змеева, «этно-уез» радъясьСо сяна, ужрад улсын горд сюйлэсь арбериос лэсьтӥсь ӧнерчиос пӧлын вожвылъяськон ортчоз. Йӧскалык сиёнэн тодматскон «Лэсьты ачид» харчевняын радъяськоз. Со понна этноуез радъян интые гур ваёзы, шуиз Марина Змеева. Озьы ик люкаськемъёс «Ночной разгуляй» ужрадын пӧртэм калык шудонъёсын шудозы. Кызьы шуиз радъясь, али тодмо ӧвӧл на, кӧня адями этноуе пыриськоз. Туннэ нуналлы куриськонъёс Екатеринбургысь, Башкириысь, Марий Элысь но Удмуртиысь вуизы ни. Марина Змеевалэн верамезъя, этноуез ортчытон малпан солы пӧртэм йӧслыко егитъёслэн дышетонъя «Ӵошен» центразы дышетскыкуз лыктӥз. Ми малпамы, малы милемлы трос ужрад, куке ми быгатӥськом лэсьтыны егитъёслы одӥг умой ӟечлыко ужрад, кытын ми быгатӥськом огазеяны трос сыӵе (ӧръёсты — ред.), кудъёссэ ми быгатӥськом возьматыны Марина Змеева, «этно-уез» радъясьВатсалом, этноуй Можгаын Сюги шур вӧзысь луд вылын радъяськоз. Пыриськыны мылкыд карисьёсты сьӧразы палаткаос кутыны куро. Тегъёс: Лулчеберет Можга егитъёс Удмуртия фестиваль йӧслыкъёс  